2021. gada 1. aprīlī Noteikumi Nr. 197

Rīgā (prot. Nr. 31 17. §)

**Grozījumi Ministru kabineta 2012. gada 13. novembra noteikumos Nr. 769 "Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā"**

Izdoti saskaņā ar likuma

"Par piesārņojumu" 24.1panta trešo daļu un

septītās daļas 1. punktu, 30. panta pirmo daļu

un 45. panta pirmo, septīto un 7.2daļu un

likuma "Par atbilstības novērtēšanu"

7. panta pirmo daļu

Izdarīt Ministru kabineta 2012. gada 13. novembra noteikumos Nr. 769 "Noteikumi par stacionāro tehnoloģisko iekārtu dalību Eiropas Savienības emisijas kvotu tirdzniecības sistēmā" (Latvijas Vēstnesis, 2012, 190. nr.; 2014, 131. nr.; 2017, 71. nr.; 2018, 49. nr.) šādus grozījumus:

1. Izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar likuma "Par piesārņojumu" 24.1panta trešo daļu un septītās daļas 1. punktu, 30. panta pirmo daļu un 45. panta pirmo, septīto un 7.2daļu un likuma "Par atbilstības novērtēšanu" 7. panta pirmo daļu".

2. Aizstāt noteikumu tekstā (izņemot 49.2. un 83.3. apakšpunktu, 1., 2. un 3. pielikumu) vārdu "pārvalde" (attiecīgā locījumā) ar vārdu "dienests" (attiecīgā locījumā).

3. Aizstāt noteikumu tekstā (izņemot 1., 2. un 3. pielikumu) vārdus "Valsts vides dienests" (attiecīgā locījumā) ar vārdu ""dienests" (attiecīgā locījumā).

4. Aizstāt noteikumu tekstā skaitļus "600/2012" ar skaitļiem "2018/2067".

5. Aizstāt noteikumu tekstā skaitļus "601/2012" ar skaitļiem "2018/2066".

6. Izteikt 1. punktu šādā redakcijā:

"1. Noteikumi nosaka:

1.1. kārtību, kādā pieprasa un izsniedz siltumnīcefekta gāzu emisijas atļauju (turpmāk – atļauja) likuma "[Par piesārņojumu](https://likumi.lv/ta/id/6075-par-piesarnojumu)" [2. pielikumā](https://likumi.lv/ta/id/6075-par-piesarnojumu#piel2) minētajām piesārņojošajām darbībām (turpmāk – likuma [2. pielikumā](https://likumi.lv/ta/id/6075-par-piesarnojumu#piel2) minētās darbības);

1.2. kārtību, kādā iesniedz iesniegumu un saņem atļauju tām likumā minētajām darbībām, kuru ražošanas jauda vai saražotais produkcijas apjoms nepārsniedz likuma "[Par piesārņojumu](https://likumi.lv/ta/id/6075-par-piesarnojumu)" [2. pielikumā](https://likumi.lv/ta/id/6075-par-piesarnojumu#piel2) minētos rādītājus (turpmāk – likuma [2. pielikumā](https://likumi.lv/ta/id/6075-par-piesarnojumu#piel2) minētie rādītāji);

1.3. iesniegumā iekļaujamo informāciju atļaujas saņemšanai un atļaujā iekļaujamo informāciju;

1.4. termiņu, kādā operators paziņo Valsts vides dienestam (turpmāk – dienests) par darbības izmaiņām;

1.5. kārtību, kādā veic emisijas kvotu tirdzniecības sistēmas darbībā radīto siltumnīcefekta gāzu emisijas (turpmāk – emisija) monitoringu;

1.6. kārtību, kādā pārbauda un apstiprina ikgadējo pārskatu par emisiju (turpmāk – emisiju ziņojums);

1.7. kārtību, kādā iesniedz, pārbauda un apstiprina ikgadējo darbības līmeņa izmaiņu ziņojumu (turpmāk – darbības līmeņa ziņojums);

1.8. verificētājam izvirzītās būtiskās prasības un to ievērošanas uzraudzības mehānismu."

7. Izteikt 3. punktu šādā redakcijā:

"3. Operators šo noteikumu 4. punktā minēto iesniegumu un tam pievienotos pielikumus un dokumentus iesniedz elektroniski, pēc elektroniskas reģistrēšanās aizpildot informāciju tiešsaistes režīmā dienesta informācijas sistēmā. Operators šo noteikumu 32. un 33. punktā minētos iesniegumus un tiem pievienotos pielikumus un dokumentus, šo noteikumu 48., 48.4 un 61. punktā minētos ziņojumus, kā arī šo noteikumu 48.1punktā minēto informāciju un to pamatojošos dokumentus iesniedz saskaņā ar šo noteikumu 5.1nodaļā norādīto procedūru, izmantojot Eiropas Komisijas izveidoto un uzturēto vienoto Eiropas Savienības Emisijas kvotu tirdzniecības sistēmas informācijas apmaiņas sistēmu (turpmāk – ETS informācijas sistēma)."

8. Izteikt 4.2. apakšpunktu šādā redakcijā:

"4.2. procedūru aprakstus saskaņā ar Komisijas 2018. gada 19. decembra Īstenošanas regulu (ES) 2018/2066 par siltumnīcefekta gāzu emisiju monitoringu un ziņošanu saskaņā ar Eiropas Parlamenta un Padomes Direktīvu 2003/87/EK un ar ko groza Komisijas Regulu (ES) Nr. 601/2012 (turpmāk – regula Nr. 2018/2066)."

9. Izteikt 17. un 18. punktu šādā redakcijā:

"17. Vienlaikus ar atļaujas iesniegumu operators iesniedz iesniegumu par nepieciešamajiem grozījumiem atļaujā A vai B kategorijas piesārņojošas darbības veikšanai vai par izmaiņām C kategorijas piesārņojošā darbībā vai iesniedz iesniegumu atļaujas saņemšanai A vai B kategorijas piesārņojošai darbībai, vai paziņo par C kategorijas piesārņojošas darbības veikšanu šādos gadījumos:

17.1. ja atļaujas iesniegumā iekļautā informācija atšķiras no atļaujā A vai B kategorijas piesārņojošas darbības veikšanai iekļautās informācijas vai C kategorijas piesārņojošas darbības reģistrā iekļautās informācijas;

17.2. ja atļaujā A vai B kategorijas piesārņojošas darbības veikšanai jāizdara grozījumi, pamatojoties uz likumu "Par piesārņojumu", vai jāveic būtiskas izmaiņas C kategorijas darbībā.

18. Ja operators nav ievērojis šo noteikumu 17. punktā minētos nosacījumus, dienests 10 darbdienu laikā pieņem lēmumu par atļaujas A vai B kategorijas piesārņojošas darbības veikšanai izsniegšanas vai pārskatīšanas procedūras uzsākšanu un informē par to attiecīgo operatoru."

10. Izteikt 24.1punktu šādā redakcijā:

"24.1 Dienests izsniedz operatoram atļauju termiņos, kas ir noteikti normatīvajos aktos par kārtību, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai, ņemot vērā to, vai konkrētajam operatoram ir piešķirama atļauja A vai B kategorijas piesārņojošas darbības veikšanai vai nepieciešams reģistrēt C kategorijas piesārņojošas darbības."

11. Aizstāt 29. punktā vārdus un skaitļus "Eiropas Komisijas 2012. gada 21. jūnija Regulas Nr. [600/2012](http://eur-lex.europa.eu/eli/reg/2012/600/oj/?locale=LV) par siltumnīcefekta gāzu ziņojumu un tonnkilometru ziņojumu verifikāciju un par verificētāju akreditāciju saskaņā ar Eiropas Parlamenta un Padomes Direktīvu [2003/87/EK](http://eur-lex.europa.eu/eli/dir/2003/87/oj/?locale=LV) (turpmāk – regula Nr. [600/2012](http://eur-lex.europa.eu/eli/reg/2012/600/oj/?locale=LV))" ar vārdiem un skaitļiem "Eiropas Komisijas 2018. gada 19. decembra Īstenošanas regulas (ES) 2018/2067 par datu verifikāciju un verificētāju akreditāciju saskaņā ar Eiropas Parlamenta un Padomes Direktīvu 2003/87/EK (turpmāk – regula Nr. 2018/2067)".

12. Izteikt 35. punktu šādā redakcijā:

"35. Dienests pēc šo noteikumu 34. punktā minētās pārbaudes pabeigšanas izdara grozījumus operatoram izsniegtajā atļaujā, kā arī, ja nepieciešams, pieņem lēmumu par operatoram izsniegtās atļaujas A vai B kategorijas piesārņojošas darbības veikšanai nosacījumu pārskatīšanu."

13. Aizstāt 37. punktā vārdus "ir konstatējusi" ar vārdiem "ir konstatējis".

14. Aizstāt 38. punktā vārdus "ir uzsākusi" ar vārdiem "ir uzsācis".

15. Aizstāt 43. punktā vārdu "tā" ar vārdu "tas".

16. Aizstāt 46.1. un 46.2. apakšpunktā vārdu "tā" ar vārdu "tas".

17. Izteikt 3.1. apakšnodaļas nosaukumu šādā redakcijā:

"**3.1. Emisiju ziņojuma un darbības līmeņa ziņojuma sagatavošana**".

18. Papildināt noteikumus ar 48.4punktu šādā redakcijā:

"48.4 Operators emisijas monitoringa rezultātus norāda darbības līmeņa ziņojumā. Darbības līmeņa ziņojumu sagatavo, izmantojot vienoto Eiropas Komisijas izstrādāto darbības līmeņa ziņojuma veidlapu un ņemot vērā Eiropas Komisijas 2019. gada 31. oktobra Īstenošanas regulas (ES) 2019/1842, ar ko nosaka noteikumus Eiropas Parlamenta un Padomes Direktīvas 2003/87/EK piemērošanai attiecībā uz sīkāku kārtību, kā izdarāmi bezmaksas emisijas kvotu iedales pielāgojumi sakarā ar darbības līmeņa izmaiņām (turpmāk – regula Nr. 2019/1842), 3. panta otrajā daļā noteikto darbības līmeņa minimālo saturu."

19. Papildināt 49. punktu aiz vārda "ziņojumā" ar vārdiem "un darbības līmeņa ziņojumā".

20. Izteikt 3.2. apakšnodaļas nosaukumu šādā redakcijā:

"**3.2. Emisiju ziņojuma un darbības līmeņa ziņojuma verificēšana**".

21. Izteikt 51. punktu šādā redakcijā:

"51. Operators emisiju ziņojumu, šo noteikumu 48.1punktā minēto informāciju un darbības līmeņa ziņojumu iesniedz verificēšanai un verifikācijas ziņojumu sagatavošanai."

22. Aizstāt 52.1. apakšpunktā skaitļus un vārdu "600/2012 42. pantā" ar skaitļiem un vārdu "2018/2067 43. pantā".

23. Papildināt noteikumus ar 52.6. apakšpunktu šādā redakcijā:

"52.6. verificētājs nodrošina galvenā verificētāja rotāciju saskaņā ar regulas Nr. 2018/2067 43. panta astoto sadaļu."

24. Papildināt noteikumus ar 53.1punktu šādā redakcijā:

"53.1 Verificētājs plāno un veic operatora sagatavotā darbības līmeņa ziņojuma verificēšanu saskaņā ar regulā Nr. 2018/2067 noteiktajām prasībām."

25. Papildināt 54. un 55. punktu aiz vārda "ziņojuma" ar vārdiem "un darbības līmeņa ziņojuma".

26. Papildināt 55.1punktu aiz vārda "ziņojuma" ar vārdiem "vai darbības līmeņa ziņojuma".

27. Papildināt noteikumus ar 57.1 un 57.2punktu šādā redakcijā:

"57.1 Verificētājs var pieņemt lēmumu apvienot iekārtas apmeklējumu emisiju ziņojuma un darbības līmeņa ziņojuma verificēšanai, nekavējoties par to informējot operatoru.

57.2 Ārkārtējos un nepārvaramos apstākļos, kad nav iespējams fizisks iekārtas apmeklējums emisiju ziņojuma un darbības līmeņa ziņojuma verificēšanai vai arī emisiju ziņojuma vai darbības līmeņa ziņojuma verificēšanai, verificētājs var pieņemt lēmumu veikt virtuālu iekārtas apmeklējumu un pieprasīt dienestam attiecīgu atļauju. Pieteikumu iesniedz un apstiprina saskaņā ar regulas Nr. 2018/2067 34.a pantā noteiktajām prasībām un kārtību."

28. Aizstāt 61. punktā vārdus "lietojot informācijas apmaiņas sistēmu "DECLARE"" ar vārdiem "izmantojot ETS informācijas sistēmu".

29. Papildināt noteikumus ar 61.1punktu šādā redakcijā:

"61.1 Verificētājs, ņemot vērā verifikācijas laikā iegūto informāciju, 15 darbdienu laikā pēc operatora sagatavotā darbības līmeņa ziņojuma saņemšanas sagatavo verifikācijas ziņojumus, izmantojot Eiropas Komisijas izstrādāto verifikācijas ziņojuma veidlapu, un iesniedz tos operatoram, izmantojot ETS informācijas sistēmu. Verifikācijas ziņojumā norāda pārbaudes metodoloģiju, konstatētos faktus un verifikācijas atzinumu."

30. Izteikt 62.4. apakšpunktu šādā redakcijā:

"62.4. visu konstatēto nepatieso apgalvojumu summa nepārsniedz regulas Nr. 2018/2067 23. pantā noteikto būtiskuma līmeni:

62.4.1.  5 % regulas Nr. 2018/2066 19. panta 2. punkta "a" un "b" apakšpunktā minētajām iekārtām;

62.4.2.  2 % regulas Nr. 2018/2066 19. panta 2. punkta "c" apakšpunktā minētajām iekārtām."

31. Papildināt noteikumus ar 62.1punktu šādā redakcijā:

"62.1 Verificētājs verifikācijas ziņojumā norāda tā atbilstību šādiem principiem – pilnīgums, konsekvence, pārredzamība, pareizība, izmaksu lietderība un ticamība – un sniedz apmierinošu verifikācijas atzinumu (verificē operatora sagatavoto darbības līmeņa ziņojumu), ja:

62.11. darbības līmeņa ziņojumā iekļautā informācija ir patiesa un nav pretrunīga;

62.12. emisiju uzskaite un aprēķini iekārtā ir pilnīgi un konsekventi;

62.13. dati apkopoti saskaņā ar regulā Nr. 2018/2067 noteiktajiem nosacījumiem;

62.14. visu konstatēto nepatieso apgalvojumu summa nepārsniedz regulas Nr. 2018/2067 23. panta ceturtajā daļā noteikto būtiskuma līmeni – 5 %."

32. Izteikt 3.3. apakšnodaļas nosaukumu šādā redakcijā:

"**3.3. Nosacījumi emisiju ziņojuma un darbības līmeņa ziņojuma verificēšanas veicējam**".

33. Aizstāt 67. punktā skaitļus un vārdu "600/2012 49. pantu" ar skaitļiem un vārdu "2018/2067 50. pantu".

34. Aizstāt 70. punktā skaitļus un vārdu "600/2012 61. pantā" ar skaitļiem un vārdu "2018/2067 62. pantā".

35. Aizstāt 71.4apakšpunktā skaitļus un vārdu "600/2012 53. panta" ar skaitļiem un vārdu "2018/2067 54. panta".

36. Izteikt 3.4. apakšnodaļas nosaukumu šādā redakcijā:

"**3.4. Emisiju ziņojuma un darbības līmeņa ziņojuma izvērtēšana un apstiprināšana**".

37. Izteikt 74. punktu šādā redakcijā:

"74. Operators katru gadu līdz 15. martam dienestā iesniedz:

74.1. emisiju ziņojumu, norādot, kura emisiju ziņojumā iekļautā informācija ir klasificējama kā komercnoslēpums;

74.2. darbības līmeņa ziņojumu;

74.3. verifikācijas ziņojumus emisiju ziņojumam un darbības līmeņa ziņojumam;

74.4. šo noteikumu 48.1punktā minēto informāciju un to pamatojošo dokumentāciju, kā arī verificētāja apstiprinājumu par veiktajiem pasākumiem."

38. Izteikt 77.2.2. apakšpunktu šādā redakcijā:

"77.2.2. iekārtu saraksta emisijas kvotu sadalei 2021.–2025. gadam vai 2026.–2030. gadam izstrādes laikā operatora iesniegto informāciju;".

39. Papildināt noteikumus ar 77.1punktu šādā redakcijā:

"77.1Dienests izvērtē operatora iesniegto darbības līmeņa ziņojumu un verifikācijas ziņojumu, ņemot vērā:

77.11. šādus nosacījumus:

77.11.1. darbības līmeņa ziņojums un verifikācijas ziņojums ir iesniegts šajos noteikumos noteiktajos termiņos un šo noteikumu 3. punktā noteiktajā formātā;

77.11.2. darbības līmeņa ziņojums un verifikācijas ziņojums ir sagatavots saskaņā ar šo noteikumu 48.4 un 61. punktā minētajām prasībām;

77.11.3. darbības līmeņa ziņojums ir verificēts kā apmierinošs;

77.12. šādu informāciju:

77.12.1. iekārtu saraksta emisijas kvotu sadalei 2021.–2025. gadam vai 2026.–2030. gadam izstrādes laikā operatora iesniegto informāciju;

77.12.2. verifikācijas ziņojumā norādīto informāciju par verificēšanas laikā konstatētiem nebūtiskiem nepatiesiem apgalvojumiem."

40. Izteikt 78. un 79. punktu šādā redakcijā:

"78.  15 darbdienu laikā pēc šo noteikumu 75. punktā minētā emisiju ziņojuma saņemšanas vai katru gadu līdz 31. martam attiecībā uz šo noteikumu 74. punktā minētā emisiju ziņojuma un darbības līmeņa ziņojuma saņemšanu dienests:

78.1. apstiprina operatora iesniegtā emisiju ziņojuma un verifikācijas ziņojuma atbilstību šo noteikumu 77.1. apakšpunktā minētajiem nosacījumiem, kā arī emisiju ziņojuma atbilstību šo noteikumu 77.2. apakšpunktā minētajai informācijai;

78.2. apstiprina operatora iesniegtā darbības līmeņa ziņojuma un verifikācijas ziņojuma atbilstību šo noteikumu 77.11. apakšpunktā minētajiem nosacījumiem, kā arī darbības līmeņa ziņojuma atbilstību šo noteikumu 77.12. apakšpunktā minētajai informācijai;

78.3. pieņem lēmumu par operatora iesniegtā emisiju ziņojuma, darbības līmeņa ziņojuma un to verifikācijas ziņojumu neapstiprināšanu, norādot visas konstatētās neatbilstības, un divu darbdienu laikā informē par to operatoru.

79. Ja dienests konstatē neatbilstības emisiju ziņojumā vai darbības līmeņa ziņojumā, operators 10 darbdienu laikā veic labojumus attiecīgajā ziņojumā un atkārtoti verificētu iesniedz to dienestā."

41. Papildināt 80. punktu aiz vārdiem "informāciju un" ar skaitli un vārdiem "10 darbdienu laikā pēc ziņojuma atkārtotas iesniegšanas".

42. Papildināt noteikumus ar 80.1punktu šādā redakcijā:

"80.1Dienests izvērtē atkārtoti sniegto informāciju un 10 darbdienu laikā pēc ziņojuma atkārtotas iesniegšanas pieņem lēmumu par operatora iesniegtā darbības līmeņa ziņojuma un verifikācijas ziņojuma apstiprināšanu vai neapstiprināšanu."

43. Izteikt 81. punktu šādā redakcijā:

"81. Ja dienests saskaņā ar šo noteikumu 78.2. apakšpunktu vai 80. punktu pieņem lēmumu par operatora iesniegtā emisiju ziņojuma vai darbības līmeņa ziņojuma un attiecīgā verifikācijas ziņojuma neapstiprināšanu, operators dienesta lēmumu var apstrīdēt Vides pārraudzības valsts birojā."

44. Aizstāt 82. punktā vārdus "ir pieņēmusi" ar vārdiem "ir pieņēmis".

45. Papildināt noteikumus ar 82.1punktu šādā redakcijā:

"82.1 Dienests var veikt konservatīvas aplēses par jebkuru darbības līmeņa ziņojuma parametru regulas Nr. 2019/1842 3. panta ceturtajā daļā noteiktajās situācijās."

46. Aizstāt 88. punktā vārdus "ir apstiprinājusi" ar vārdiem "ir apstiprinājis".

47. Izteikt 89. punktu šādā redakcijā:

"89. Informāciju publicē šādās vietnēs:

89.1. dienesta tīmekļvietnē:

89.1.1. iesniegumā atļaujas saņemšanai iekļaujamo informāciju;

89.1.2. visas operatoriem izsniegtās atļaujas, kā arī atļaujās iekļautos monitoringa plānus un monitoringa nosacījumus;

89.1.3. dienesta lēmumus par grozījumiem atļaujā, par atteikumu izsniegt atļauju un par atļaujas atcelšanu;

89.1.4. dienesta lēmumus par emisiju ziņojuma apstiprināšanu vai neapstiprināšanu;

89.1.5. dienesta lēmumus attiecībā uz operatoru par šajos noteikumos un regulā Nr. 2018/2067 noteikto saistību nepildīšanu;

89.1.6. monitoringa plānā iekļaujamo informāciju;

89.1.7. šo noteikumu 2. pielikuma 28. punktā minēto laboratoriju sarakstu, kuras nav akreditētas nacionālajā akreditācijas institūcijā saskaņā ar normatīvajiem aktiem par atbilstības novērtēšanas institūciju novērtēšanu, akreditāciju un uzraudzību vai citā Eiropas Savienības dalībvalsts akreditācijas institūcijā, bet kurās veiktās analīzes ir atzīstamas likuma 2. pielikumā minēto darbību monitoringam un ziņošanai nepieciešamo datu noteikšanai;

89.2. Vides aizsardzības un reģionālās attīstības ministrijas tīmekļvietnē:

89.2.1. regulas Nr. 2018/2066 ietvaros izstrādātos vadlīniju dokumentus, palīgdokumentus un rīkus;

89.2.2. regulas Nr. 2018/2067 ietvaros izstrādātos vadlīniju dokumentus;

89.2.3. šo noteikumu 48. punktā minēto emisiju ziņojuma veidlapu;

89.2.4. iesnieguma veidlapas paraugu šo noteikumu 48.1punktā minētās informācijas iesniegšanai;

89.2.5. šo noteikumu 48.4punktā minēto darbības līmeņa ziņojuma veidlapu."

48. Izteikt 5.1nodaļu šādā redakcijā:

"**5.1 ETS informācijas sistēmas izmantošana**

89.1 ETS informācijas sistēmas lietotāji autentifikācijai reģistrējas Eiropas Komisijas autentifikācijas servisā (*EU Login*) https://webgate.ec.europa.eu/cas/eim/external/register.cgi.

89.2 Pirmo reizi reģistrējoties ETS informācijas sistēmā un turpmāk lietojot ETS informācijas sistēmu, autorizētās personas autentificējas, izmantojot Eiropas Komisijas autentifikācijas servisā (*ECAS*) reģistrēto lietotājvārdu un paroli.

89.3 Vides aizsardzības un reģionālās attīstības ministrija ETS informācijas sistēmā kā kompetentās iestādes reģistrē sākotnējās organizācijas – dienestu, Civilās aviācijas aģentūru, Latvijas Nacionālo akreditācijas biroju un Latvijas Vides, ģeoloģijas un meteoroloģijas centru.

89.4 Operators pirms reģistrēšanās ETS informācijas sistēmā iesniedz dienestā iesniegumu par šīs sistēmas lietošanu, izmantojot Vides aizsardzības un reģionālās attīstības ministrijas tīmekļvietnē pieejamo iesnieguma veidlapu.

89.5 Verificētājs pirms reģistrēšanās ETS informācijas sistēmā iesniedz Vides aizsardzības un reģionālās attīstības ministrijā iesniegumu par šīs sistēmas lietošanu, izmantojot Vides aizsardzības un reģionālās attīstības ministrijas tīmekļvietnē pieejamo iesnieguma veidlapu.

89.6 Šo noteikumu 89.4un 89.5punktā minētajā iesniegumā norāda ne mazāk kā divas operatora vai verificētāja autorizētas personas, kas informācijas apmaiņai operatora vai verificētāja vārdā lietos šo sistēmu un kas ir tiesīgas operatora vai verificētāja vārdā iesniegt dokumentus.

89.7 Pārvalde pēc šo noteikumu 89.4punktā minētā iesnieguma pārbaudes ETS informācijas sistēmā izveido konkrētā operatora kontu un pievieno to konkrētajai dienesta reģionālajai pārvaldei, un pievieno šim kontam norādītās autorizētās personas.

89.8 Vides aizsardzības un reģionālās attīstības ministrija pēc šo noteikumu 89.5punktā minētā iesnieguma pārbaudes ETS informācijas sistēmā izveido konkrētā verificētāja kontu un pievieno tam norādītās autorizētās personas.

89.9 Šo noteikumu 32. un 33. punktā minētie operatora iesniegumi un tiem pievienotie pielikumi un dokumenti, šo noteikumu 48. punktā minētie ziņojumi, šo noteikumu 48.1punktā minētā informācija un to pamatojošie dokumenti, šo noteikumu 48.4punktā minētie ziņojumi, kā arī šo noteikumu 61. punktā minētie verificētāja ziņojumi, kas ir iesniegti ETS informācijas sistēmā, ir uzskatāmi par pašrocīgi parakstītiem."

49. Aizstāt 2. pielikuma 1.1. apakšpunktā vārdus un skaitļus "Eiropas Komisijas 2012. gada 21. jūnija Regulas Nr. [601/2012](http://eur-lex.europa.eu/eli/reg/2012/601/oj/?locale=LV) par siltumnīcefekta gāzu emisiju monitoringu un ziņošanu saskaņā ar Eiropas Parlamenta un Padomes Direktīvu [2003/87/EK](http://eur-lex.europa.eu/eli/dir/2003/87/oj/?locale=LV) (turpmāk – regula Nr. [601/2012](http://eur-lex.europa.eu/eli/reg/2012/601/oj/?locale=LV))" ar vārdiem un skaitļiem "Komisijas 2018. gada 19. decembra Īstenošanas regulas (ES) 2018/2066 par siltumnīcefekta gāzu emisiju monitoringu un ziņošanu saskaņā ar Eiropas Parlamenta un Padomes Direktīvu 2003/87/EK un ar ko groza Komisijas Regulu (ES) Nr. 601/2012 (turpmāk – regula Nr. 2018/2066)".

50. Izteikt 2. pielikuma 4., 5., 6. un 7. punktu šādā redakcijā:

"4. Operators ar pārvaldes atļauju var izvēlēties metodikas, kas nav balstītas pakāpēs, tostarp enerģijas bilances metodi, lai noteiktu darbības datus un atbilstošo aprēķina koeficientu:

4.1. ja jaukta sastāva kurināmā vai materiālu biomasas frakcija ir 97 % vai lielāka;

4.2. ja emisiju daudzuma dēļ, kas saistīts ar kurināmā vai materiālu fosilo frakciju, tā uzskatāma par *de minimis* avota plūsmu.

5. Ja tiek izmantots jaukta sastāva kurināmais vai materiāls, operators vai nu pieņem biomasas daļas neesību un piemēro fosilo frakciju 100 % apmērā, vai arī nosaka biomasas frakciju saskaņā ar regulas Nr. 2018/2066 39. panta 2. punktu, piemērojot minētās regulas II pielikuma 2.4. sadaļā definētās pakāpes.

6. Ja atbilstoši piemērotajam pakāpes līmenim operatoram jānosaka biomasas frakcija, veicot analīzes, operators nosaka šo biomasas frakciju, pamatojoties uz attiecīgo standartu un tā analītiskajām metodēm, ar nosacījumu, ka to izmantošanu ir apstiprinājusi pārvalde.

7. Ja biomasas frakcijas noteikšana jaukta sastāva kurināmajā vai materiālā, izmantojot analīzes, saskaņā ar šā pielikuma 6. punktu nav tehniski iespējama vai radītu nesamērīgas izmaksas, operators iesniedz pārvaldē apstiprināšanai alternatīvu aplēses metodi, kā noteikt biomasas frakciju."

51. Aizstāt 2. pielikuma 16. punktā skaitli un vārdu "31. punktā" ar skaitli un vārdu "32. punktā".

52. Aizstāt 2. pielikuma 26. punktā vārdus un skaitļus "saskaņā ar standartu LVS EN ISO/IEC 17025:2005 attiecīgajām analītiskajām metodēm vai kalibrēšanas darbībām" ar vārdiem "nacionālajā akreditācijas institūcijā saskaņā ar normatīvajiem aktiem par atbilstības novērtēšanas institūciju novērtēšanu, akreditāciju un uzraudzību vai citā Eiropas Savienības dalībvalsts akreditācijas institūcijā".

53. Izteikt 2. pielikuma 27.2. apakšpunktu šādā redakcijā:

"27.2. var pietiekami pamatot pārvaldei, ka tādu laboratoriju izmantošana, kuras ir akreditētas nacionālajā akreditācijas institūcijā saskaņā ar normatīvajiem aktiem par atbilstības novērtēšanas institūciju novērtēšanu, akreditāciju un uzraudzību vai citā Eiropas Savienības dalībvalsts akreditācijas institūcijā, nav tehniski iespējama vai ka to izmantošana rada nesamērīgas izmaksas;".

54. Izteikt 2. pielikuma 28. punktu šādā redakcijā:

"28. Pārvalde sadarbībā ar Eiropas Komisijas 2018. gada 19. decembra Īstenošanas regulas (ES) 2018/2067 par datu verifikāciju un verificētāju akreditāciju saskaņā ar Eiropas Parlamenta un Padomes Direktīvu 2003/87/EK (turpmāk – regula Nr. 2018/2067) ietvaros Latvijā akreditētiem verificētājiem izveido un regulāri atjaunina to laboratoriju sarakstu, kuras nav akreditētas nacionālajā akreditācijas institūcijā saskaņā ar normatīvajiem aktiem par atbilstības novērtēšanas institūciju novērtēšanu, akreditāciju un uzraudzību vai citā Eiropas Savienības dalībvalsts akreditācijas institūcijā, bet kurās veiktās analīzes ir atzīstamas likuma 2. pielikumā minēto darbību monitoringam un ziņošanai nepieciešamo datu noteikšanai (turpmāk – atzīstamo neakreditēto laboratoriju saraksts), ņemot vērā regulu Nr. [2018/2067](http://eur-lex.europa.eu/eli/reg/2012/601/oj/?locale=LV) un tās ietvaros izstrādātos vadlīniju dokumentus."

55. Izteikt 2. pielikuma 30. punktu šādā redakcijā:

"30. Šā pielikuma 29. punktā minētās institūcijas vai komersanti neakreditētas laboratorijas iekļaušanai atzīstamo neakreditēto laboratoriju sarakstā iesniedz pārvaldē:

30.1. sertifikāta kopiju, kas apliecina, ka laboratorijā ir izveidota un ieviesta kvalitātes pārvaldības sistēma atbilstoši regulas Nr. 2018/2066 34. panta 3. punkta prasībām;

30.2. ja laboratorija ir lielākas organizācijas daļa, – sertifikāta kopiju, kas apliecina, ka organizācijā ir izveidota un ieviesta kvalitātes pārvaldības sistēma atbilstoši regulas Nr. 2018/2066 34. panta 3. punkta prasībām, un pierāda, ka organizācijas kvalitātes sistēma aptver arī laboratorijas darbības;

30.3. ja sertificētās kvalitātes pārvaldības sistēmas nav, – pierādījumus, ka laboratorija atbilst prasībām tādā veidā un detalizācijas pakāpē, kā norādīts regulas Nr. 2018/2066 12. panta 2. punktā un 34. panta 3. punktā."

56. Izteikt 3. pielikuma 15. punktu šādā redakcijā:

"15. Nosacījumi ikgadējiem ziņojumiem:

15.1. emisiju ziņojumu sagatavošanas un verificēšanas nosacījumi;

15.2. emisiju ziņojumu iesniegšanas kārtība;

15.3. emisiju ziņojumu izvērtēšanas nosacījumi;

15.4. darbības līmeņa ziņojumu sagatavošanas un verificēšanas nosacījumi;

15.5. darbības līmeņa ziņojumu iesniegšanas kārtība;

15.6. darbības līmeņa ziņojumu izvērtēšanas nosacījumi."

Ministru prezidents A. K. Kariņš

Vides aizsardzības un

reģionālās attīstības ministrs A. T. Plešs